123.112 REGOLI DWAR TNAQQIS U KREDITI TA’ TAXXA (SPIŻERIJA TAL-GĦAŻLA TIEGĦEK) L-AVVIŻ LEGALI 171 tal-2010, kif emendat bl-Avviżi Legali 113 tal-2012 u 283 tal-2016. L-AVVIŻ LEGALI 171 tal-2010, kif emendat bl-Avviżi Legali 113 tal-2012 u 283 tal-2016. 1. Titolu. Emendat: A.L.283 tal-2016. It-titolu ta’ dawn ir-regoli hu Regoli dwar Tnaqqis u Krediti ta’ Taxxa (Spiżerija tal-Għażla Tiegħek). Tifsiriet. 2. F’dawn ir-regoli, sakemm ir-rabta tal-kliem ma tkunx teħtieġ xort’oħra- " Kumitat Konsultattiv Permanenti " tfisser il-kumitat b’dak l-isem speċifikat fil-ftehim datat 28 ta’ Lulju, 2007 milħuq bejn il-Gvern ta’ Malta u l-Kamra tal-Ispiżjara u l-Kamra tal-Intrapriżi Żgħar u Medji tal-GRTU; "persuna li tikkwalifika " tfisser persuna li għaliha tapplika r-regola 3; "Spiżerija tal-Għażla Tiegħek " tfisser l-iskema b’dak l-isem li toħroġ mill-ftehim datat 28 ta’ Lulju, 2007 milħuq bejn il-Gvern ta’ Malta u l-Kamra tal-Ispiżjara u l-Kamra tal-Intrapriżi Żgħar u Medji tal-GRTU. 3. Għan. Dawn ir-regoli japplikaw għal kull persunali: (a) tmexxi negozju permezz ta’ spiżerija; u (b) tidħol fi spejjeż fix-xiri jew l-istallar ta’ xi tagħmir jew softwarefispiżerija għall-implimentazzjoni tal-iskema Spiżerija tal-Għażla Tiegħek. 3A. Għan addizzjonali. Miżjud: A.L.283 tal-2016. (1) Dawn ir-regoli japplikaw ukoll għal kull persuna li tmexxi negozju permezz ta’ spiżerija li tidħol fi spejjeż kapitali jew spejjeż ta’ ħaddiema, kif imfisser fis-subregola (2), għall-implimentazzjoni tal-iskema Spiżerija tal-Għażla Tiegħek. (2) Għall-iskop ta’ din ir-regola: "spejjeż kapitali " tfisser spejjeż għall-akkwist ta’ tagħmir (inkluż vettura bil-mutur), kif approvat mill-Kumitat Konsultattiv Permanenti, liema tagħmir għandu jiġi użat għall-iskema tat-tqassim fid-dar bħala parti mill-iskema Spiżerija tal-Għażla Tiegħek; "spejjeż ta’ ħaddiema " tfisser spejjeż addizzjonali fir-rigward ta’ ħaddiema, kif approvat mill-Kumitat Konsultattiv Permanenti, għall-iskop tal-iskema tat-tqassim fid-dar bħala parti mill-iskema Spiżerija tal-Għażla Tiegħek. 4. Tnaqqis. Emendata: A.L.113 tal-2012; A.L.283 tal-2016. (1) Meta persuna li tikkwalifika tagħmel xi spejjeż skont id-dispożizzjonijiet tar-regola 3, hija għandha tingħata tnaqqis ekwivalenti għal tliet mija fil-mija (300 %) tal-ispejjeż magħmulin dwar kull spiżerija li jingħataw fir-rigward tal-income taxxabbli ta’ dik il-persuna għas-sena ta’ stima relattiva: Iżda meta n-nefqa msemmija f’din ir-regola tkun saret qabel is-sena li taħbat qabel is-sena ta’ stima 2010, dak it-tnaqqis għandu jitgawda fis-sena ta’ stima 2010. (2) It-tnaqqis totali mitlub taħt dawn ir-regoli kif hawn aktar qabel imsemmi fir-rigward ta’ kull spiżerija ma għandux ikun ta’ iżjed minn tnax-ilelefeuro (€ 12000). (3) Ebda tnaqqis taħt din ir-regola ma jista’ jingħata fir-rigward ta’ spejjeż magħmula wara l-31 ta’ Diċembru, 2015. 4A. (1) Meta persuna li tikkwalifika tidħol fi spejjeż skont id-dispożizzjonijiet tar-regola 3A wara l-1 ta’ Jannar 2016, għandu jingħata kreditu ta’ taxxa ekwivalenti għal mija fil-mija (100 %) tal-ispejjeż magħmula f’kull spiżerija, li jingħataw kontra t-taxxa ta’ dik il-persuna għas-sena ta’ stima relattiva. (2) Il-kreditu ta’ taxxa totali mitlub taħt dawn ir-regoli kif imsemmi fir-rigward ta’ kull spiżerija ma għandux ikun aktar minn erba tax-ilelfeuro (€ 14,000). (3) Ebda kreditu ta’ taxxa taħt din ir-regola ma jista’ jingħata fir-rigward ta’ spejjeż li dwarhom ingħata tnaqqis taħt ir-regola 4. (4) Ebda kreditu ta’ taxxa taħt din ir-regola ma jista’ jingħata fir-rigward ta’ spejjeż magħmula wara l-31 ta’ Diċembru, 2019. 5. Applikazzjoni. Emendat: A.L.283 tal-2016. (1) It-tnaqqis jew kreditu ta’ taxxa mogħti b’dawn ir-regoli għandu jingħata biss meta x-xogħol marbut mal-ispiża jkun ġie mitmum jew l-sipiża aċċertata u tkun intgħamlet applikazzjoni lill-Kumitat Konsultattiv Permanenti, billi jingħataw dettalji tal-ispejjeż li jkunu saru fir-rigward ta’ kull spiżerija b’dak il-mod li l-Kumitat jista’ jkun jeħtieġ, u dik l-applikazzjoni tiġi rakkomandata u approvata minn dak il-Kumitat. (2) Il-Kumitat Konsultattiv Permanenti għandu, wara li jirrakkomanda u japprova kif imissu kif hemm fis-subregola (1), jibgħat lill-Kumissarju d-dettalji tal-applikazzjonijiet li jkunu ġew approvati, hekk kif il-Kummissarju jista’ jeħtieġ.